**­­­TUUSULAN KUNTA** Kokousmuistio 1\_2017

Riihikallion kehittämistoimikunnan kokous

Aika: **1.2.2017 klo 18.00-19.15**

Paikka: Lyylin kahvila

Läsnäolijat: Heidi Farén (pj)

Terhi Yliselä (sihteeri)

Markus Meckelborg

Aulikki Baas-Kuronen

Ritva Nuutinen  
Esko Makkonen

~~Ville Harju~~

~~Liisa Kirves~~

~~Mika Kolehmainen~~

Laura Åvall

Jere Pulska

**ASIALISTA**

**1. Kokouksen avaus**

Puheenjohtaja avaa kokouksen klo 18:00.

**2. Läsnäolijoiden toteaminen**

Todetaan läsnäolijat.Kokous on päätäntävaltainen.

**3. Kotkanpuiston Bomban talon tilanne**

Päätetään lopettaa toimenpiteet toistaiseksi asian suhteen.

**4. Geokätköjen tilanne**

Päätetään siirtää asia seuraavaan kokoukseen.

**5. Kierrätyspisteen infokyltti**

Todetaan, että Kurjentien kierrätyspisteen infokyltti on edelleen sijoitettu väärin.

Sovitaan, että Heidi ottaa yhteyttä kuntaan.

**6. Uusi palvelukeskus**

Heidi jatkaa Tuusulan kunnan vanhuspalvelupäällikön, Marjo Liimataisen, tavoittelua sopiakseen toimikunnan vierailumahdollisuudesta uudessa palvelukeskuksessa.

Keskustellaan palvelukeskuksen edustan jalkakäytävän aurauksesta, jota talon asukkaat käyttävät paljon ulkoiluun. Sovitaan, että Jere Pulska ottaa asiasta yhteyttä kuntaan.

**7. Riha 100 tapahtuma 26.8.2017**

Keskustellaan tapahtumasta ja Markus kertoi suunnitelmien etenemisestä. Todetaan, että olisi hyvä, jos tapahtumaa suunnittelevassa työryhmässä olisi kehitystoimikunnan edustajana toimikunnan puheenjohtaja.

**8. Levähdyspenkit Riihikallioon**

Tehdään ehdotus kymmenen levähdyspenkin paikasta Riihikallioon kartalle. Heidi toimittaa ehdotuksen Jari Huttuselle. (LISÄYS: Hoidettu 3.2., liite)

**9. Muut asiat**

1. Keskustellaan mahdollisuudesta toteuttaa nuotiopaikka Riihikallion metsikköön lapsiperheiden, päiväkotien ja koulun retkeilykäyttöön. Päätetään pyytää seuraavaan kokoukseen yhdyskuntatekniikan päällikkö Petri Juhola kertomaan,

mitä nuotiopaikan toteuttaminen vaatisi.

1. Keskustellaan roska-astioiden lisäämisestä Firan, Sulan ja Koulukeskuksen pysäkkien läheisyyteen. Myös tätä asiaa selvitetään.

**10. Uuden kokousajan sopiminen**

Seuraava kokous pidetään 15. maaliskuuta 2017 klo 18.00. Paikkana on Lyylin kahvila.

**11. Kokouksen päättäminen**

Puheenjohtaja päättää kokouksen klo 19.15.

Muistion vakuudeksi,

Terhi Yliselä

Riihikallion kehittämistoimikunnan sihteeri

Liite Riihikallion kartta/levähdyspenkit